PRITARTA

Klaipėdos Tauralaukio progimnazijos tarybos 2025 m. rugpjūčio 28 d.

posėdyje (protokolo Nr. V4-33 )

PATVIRTINTA

Klaipėdos Tauralaukio progimnazijos direktoriaus 2025 m. rugsėjo 10 d. įsakymu Nr. V-82

**KLAIPĖDOS TAURALAUKIO PROGIMNAZIJOS**

**MOKINIŲ MOBILIŲJŲ TELEFONŲ NAUDOJIMO TAISYKLĖS**

**I SKYRIUS**

**BENDROSIOS NUOSTATOS**

**MOBILIŲJŲ TELEFONŲ NAUDOJIMO TAISYKLIŲ PASKIRTIS**

1. Taisyklės parengtos vadovaujantis Lietuvos Respublikos Švietimo, mokslo ir sporto ministro, Lietuvos Respublikos sveikatos apsaugos ministro įsakymu ‚,Dėl mokinių asmeninių mobiliųjų telefonų ir kitų informacinių technologijų įrenginių naudojimo ikimokyklinio ugdymo ir bendrojo ugdymo mokykloje rekomendacijomis 2025 m. liepos 31 d. Nr. V-807/V-726.

Šiomis taisyklėmis siekiama:

1. Užkrinti progimnazijos vidaus tvarką.
   1. Vykdyti priklausomybės nuo mobiliųjų įrenginių prevenciją.
   2. Sumažinti žalos mokinių sveikatai riziką, irzlumą, atsirandantį mokinius atitraukus nuo mobiliųjų įrenginių, negebėjimą koncentruoti dėmesio.
   3. Apsaugoti mokinius nuo pavojingo turinio internete, patyčių, mokinių ir progimnazijos darbuotojų, atžvilgiu.
   4. formuoti atsakingą ir etišką skaitmeninio gyvenimo kultūrą.
   5. Užtikrinti mokyklos vidinę tvarką.

**II SKYRIUS**

**MOBILIŲJŲ TELEFONŲ NAUDOJIMO TAISYKLĖS**

1. Klasių vadovai rekomenduoja tėvams (globėjams, rūpintojams) (toliau – tėvai) susitarti su savo vaikais dėl mobiliųjų telefonų nesinešimo į mokyklą. Susisiekti su vaiku, esant būtinybei, būtų galima per klasių vadovus, progimnazijos administraciją ar kitus progimnazijos įgaliotus atstovus – socialinį pedagogą, kitus švietimo pagalbos specialistus.
2. Prieš prasidedant pirmajai pamokai, nuskambėjus pirmam skambučiui (7.59 val.), klasės vadovas surenka mokinių mobiliuosius telefonus ir sudeda juos į specialią tam skirtą dėžutę, kurią laiko savo kabinete. Pasibaigus pamokoms, telefonai grąžinami mokiniams.
3. Jeigu klasės auklėtojas neturi pirmos pamokos arba paskutinės pamokos, mokinių telefonus surenka ir atiduoda pamokas turintis mokytojas.
4. Mokytojai, specialistai, kiti mokyklos progimnazijos darbuotojai neatsako už mobiliųjų telefonų saugumą.
5. Mobilieji telefonai ir kiti išmanieji įrenginiai apibrėžiami kaip nebūtinosios mokymo priemonės, kuriomis naudotis būtų galima tik su mokytojų leidimu, reikalingu įvairioms užduotims pamokų metu atlikti.
6. Mokiniams draudžiama mobiliuoju telefonu progimnazijos teritorijoje filmuoti ir fotografuoti.
7. Draudžiama mobiliuoju telefonu progimnazijoje naudotis pamokų, pertraukų ir renginių metu.

**III SKYRIUS**

**MOKINIŲ DRAUSMINIMO TVARKA DĖL MOBILIŲJŲ TELEFONŲ NAUDOJIMO TAISYKLIŲ PAŽEIDIMO**

1. Jei mokiniai nesilaiko mobiliųjų telefonų naudojimo(si) taisyklių:
   1. pirmą kartą mokinys yra įspėjamas žodžiu;
   2. jei mokinys antrą kartą pažeidžia taisykles, mokytojas turi teisę paimti telefoną ir atiduoti jį klasės vadovui arba socialiniam pedagogui. Pasibaigus visoms pamokoms telefonas yra grąžinamas mokiniui, mokinys pakartotinai supažindinamas su šiomis taisyklėmis;
   3. jei mokinys atsisako atiduoti ugdymo metu naudojamą telefoną, problemos sprendimui mokytojas gali kviestis socialinį pedagogą ar mokyklos administracijos darbuotoją. Fiksuojamas drausmės pažeidimo faktas, informuojami tėvai;
   4. jei mokinys tris kartus pažeidžia naudojimo(si) mobiliaisiais telefonais taisykles, jo elgesys aptariamas pas socialinį pedagogą dalyvaujant tėvams. Situacijai nesikeičiant jo elgesys, pasikvietus tėvus, aptariamas Vaiko gerovės komisijos posėdyje.

**IV SKYRIUS**

**BAIGIAMOSIOS NUOTATOS**

1. Su taisyklėmis supažindinami mokiniai klasių valandėlių metu. Mokiniai susipažinimą su taisyklėmis patvirtina parašu instruktažų lapuose.
2. Mokinių tėvai supažindinami su taisyklėmis per elektroninį dienyną.
3. Taisyklės skelbiamos progimnazijos interneto svetainėje.
4. Priimtos taisyklės galioja kiekvienam besimokančiam mokiniui ar mokinei.
5. Taisyklių įgyvendinimo stebėseną atlieka klasių vadovai, mokytojai, pagalbos mokiniui specialistai, progimnazijos administracija.